Jambu Batu

Jambu batu nyaéta jambu anu buahna baruleud keurna atah teuas jeung di jerona loba siki, sok disebut ogé jambu kulutuk.

Mangpaat
 Pikeun ubar Diabetes Mellitus, cara nyieuna: siapkeun hiji buah jambu batu anu rada asak. tuluy beulah jadi opat bagian. Sanggeus kitu éta jambu téh dikulub ku saléter cai nepi ka asak, tuluy disaring diarah caina. Di inum 2 kali sapoé, unggal isuk jeung soré.
 Pikeun ubar Magh, cara nyieuna: siapkeun daun jambu batu anu seger. Sanggeus kitu éta jambu téh dikulub ku 1,5 léter cai nepi ka asak, tuluy disaring diarah caina. Di inum 3 kali sapoé, unggal isuk jeung soré.
 Pikeun ubar nyeri beuteung (Diaré jeung Méncrét), cara nyieuna: siapkeun 5 daun jambu batu, akar, kulit jeung watang jambu batu. Sanggeus kitu éta jambu téh dikulub ku 1,5 léter cai nepi ka asak, tuluy disaring diarah caina. Di inum 2 kali sapoé, unggal isuk jeung soré.
 Pikeun ubar nyeri beuteung atawa diaré pikeun orok anu masih kénéh nyusuan, cara nyieuna: siapkeun jambu batu anu ngora kénéh jeung ayah samahina. Tuluy dicapék ku indung budak, caina diteleg sedengkeun ampasna dipiceun.
 Pikeun ubar asup angin, cara nyieuna: siapkeun 10 lambar daun jambu batu anu ngora, hiji cabé beureum, 3 asem, sapotong gula kawung, jeung uyah sacukupna. Sanggeus kitu éta bahan sakabéhna di godog ku saléter cai nepi ka asak, tuluy disaring diarah caina. Di inum 2 kali sapoé. 
 Pikeun ubar bésér, cara nyieuna: siapkeun sakeupeul daun jambu batu anu ngora, 3 séndok bubuk béas anu disangrai. Tuluy sakabéh bahan digodog ku 2,5 léter cai nepi ka jadi sagelas, tuluy disaring diarah caina. Diinum 3 jam sakali 3 séndok dahar.
 Pikeun ubar prolapsisani, cara nyieuna: siapkeun sakeupeul daun jambu batu, sapotong kulit watang jambu batu. Tuluy sakabéhna digodog ku 2 gelas cai nepi ka asak, tuluy disaring diarah caina. Cai éta dipaké ngomprés salaput lendir poros lendir usus (bujal) orok, cai aya dina kaayaan haneyut kénéh.
 Pikeun ubar barusuh, cara nyieuna: siapkeun sakeupeul daun jambu batu, sapotong kulit watang jambu batu. Sanggeus kitu éta jambu téh digodog ku 2 gelas cai nepi ka asak, tuluy disaring diarah caina. Diinum 2 kali sapoé.  
 Pikeun ubar panyakit kulit, cara nyieuna: siapkeun sakeupeul daun jambu batu anu ngora, 7 kembang daun jambu batu. Sanggeus kitudi beubeuk nepi ka lemes. Cara pakéna balurkeun ka kulit anu nyeri.
 Pikeun ubar raheut, cara nyieuna: siapkeun 3 pucuk daun jambu batu. Tuluy digayem nepi ka lemes. Sanggeus kitu tempelkeun ka nu raheutna sangkan teu ngaluarkeun getih.

Kandungan Kimia

Buah, daun jeung kulit watang tangkal jambu batu ngandung tanin, sedengkeun kembangna teu loba teuing kandungan taninna. Daun jambu batu ogé miboga kandungan zat lain iwal tanin, saperti  minyak atsiri, asam ursolat, asam psidiolat, asam kratogolat, asam oleanolat, asam guajaverin jeung vitamin. Kandungan buah jambu batu (100 gr) Kalori, 49 kalori Vitamin A, 25 SI, Vitamin B1 0,02 mg, Vitamin C 87 mg, Kalsium 14 mg, Hidrat Arang 12,2 gram, Fosfor 28 mg, Besi 1,1 mg, Protein 0,9 mg, Lemak 0,3 gram, cir 86 gram.

catetan

Bungbuahan
Myrtaceae
tutuwuhan ubar